2. klase

**Modulis: Sabiedrības uzplaukums**

**Tēma: Karjera**

**Tēmas atsegums**

**Tēmas apguve strukturēta trīs nodarbībās:**

1. nodarbība- Kāpēc cilvēki strādā?
2. nodarbība- Vai ir tādi darbi, kas paredzēti zēniem, un darbi, kas paredzēti meitenēm?
3. nodarbība- Kādu darbu es varētu strādāt?

**Tēmas apguves mērķi**

***Zināšanas: veicināt priekšstatu veidošanos par to,***

* kāpēc cilvēki strādā;
* kāda ir katra cilvēka vieta sabiedrībā;
* kas ir stereotipi;
* kā dzimumu stereotipi ietekmē karjeras izvēli;
* kādi ir iespējamie darbi, darbu daudzveidība;
* kas nepieciešams, lai cilvēks būtu veiksmīgs darba darītājs;
* cik plaša ir iespējamo darbu daudzveidība;
* kur meklēt informāciju par profesijām.

***Morālās prasmes: sekmēt šādu morālo ieradumu veidošanos skolēnos:***

* izturēties atbildīgi pret darba un/vai karjeras veidošanu;
* cienīt citu cilvēku darbu;
* pamatot savu viedokli;
* cienīt atšķirīgu viedokli;
* atrast un kritiski vērtēt informāciju;
* veidot raksturu, lai varētu darīt darbu, ko vēlas.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība, darbs, Latvijas valsts | Mīlestība, rūpes, atbildība, patiesība, harmonija, saskaņa |
| **Tikumi** | Atbildība, solidaritāte, atbildība, centība, godīgums, tolerance | Pilsoniskums, līdzdalīgums, pašiniciatīva, zinātkāre, pašiedziļināšanās, apņēmīgums |

**Citi ieteikumi skolotājiem**

Skolas kontekstā svarīgi veicināt atbildību pret mācībām, atvērtību jaunumam un morālu stiprumu: palīdzēt skolēniem noticēt saviem sasniegumiem, nepadoties, veicot uzdevumus, strādāt pie ilgtermiņa sasniegumiem un turpināt darbu, neatkarīgi no neveiksmēm.

**Tikumu praktizēšanas iespējas**

* Izmantot “Ēnu dienas” vai izveidot savu “Ēnu dienu”, lai iepazītu dažādu darbu veicēju ceļu līdz savam darbam. Intervija ar kādu profesionāli (Kur strādā? Ko dara? Kas jāzina, lai veiktu darbu? Kādos apstākļos strādā? Kādas īpašības vajadzīgas darbam? Kādas īpašības traucē labi darīt darbu? Kā un kāpēc izvēlējies šo profesiju?).